Üldtingimused ujuvkai paigaldamiseks

ÜÜRILEPING nr 3-13.2/….. 
Olenevalt kasutusala asukohast võivad lisanduda eritingimused ( näiteks akvatooriumi alal) või kui üürnike on rohkem kui üks solidaarvastutuse regulatsioon (solidaarvõlgnikud)

	kuupäev digiallkirjas

Pärnu linn (linnavalitsuse kaudu), registrikood 75000064, asukohaga Suur-Sepa 16, Pärnu linn, 80098 Pärnu linn, keda esindab teenistuse põhimääruse alusel _________________________ (edaspidi: üürileandja) ühelt poolt,
ja
_________________________, registrikood _________________________, asukohaga _________________________ (edaspidi üürnik), /vajadusel keda esindab _________________________ / teiselt poolt, 
keda edaspidi nimetatakse Poolteks ja eraldi ka Pooleks, sõlmisid käesoleva linnavara kasutusse andmise lepingu (edaspidi leping) alljärgnevas:

1. Üldsätted
1.1. Pooled juhinduvad oma tegevuses Eesti Vabariigis kehtivatest õigusaktidest, Pärnu Linnavolikogu ja Pärnu Linnavalitsuse haldusaktidest, _________________________ (edaspidi _________________________) ning lepingust ja selle juurde kuuluvatest lisa(de)st.
1.2. Leping jõustub _________________________ ning on sõlmitud tähtajaga kuni _________________________. /kuni 5 aastat/
1.3. Pooled kinnitavad, et lepingu puhul on tegemist asja üürilepinguga.
1.4. Pooled kinnitavad, et nende poolt esitatud andmed on õiged ja tõesed. 
1.5. Üürnik kinnitab, et on teadlik lepingu eseme seisukorrast, sõudekanali asukohast (sõudekanali viide lisandub, kui ujuvkai asukoht külgneb sõudekanali asukohaga) ning kinnitab, et ei esine puudusi ja asjaolusid, mis takistaksid lepingu eseme sihtotstarbelist kasutamist.
1.6. Lepinguga ei reguleerita lepingu esemele laevatatavuse (juurdepääsu) tagamist ja üürileandja juurdepääsu ei taga.
1.7. Lepingu eseme allkasutusse andmine ei ole lubatud. 
1.8. Leping on koostatud eesti keeles ja allkirjastatud digitaalselt.

2. Lepingu ese ja selle kasutamine
2.1. Lepingu esemeks on kasutusala ujuvkai koos käigusillaga paigaldamiseks kinnisasjale Pärnu linnas, Pärnu linnas Pärnu jõgi L____./ Sauga jõgi L____/Reiu jõgi___ / Audru jõgi_____(kinnistusraamatu registriosa nr, katastritunnus _______________, pindala ________________ m2, sihtotstarve veekogude maa) vastavalt lepingu lisale nr _____ (ujuvkai asukoha asendiplaan); 
2.2. Lepingu eseme kasutamise otstarve – ujuvkai (koos käigusillaga, edaspidi koos ujuvkai) ehitamine (paigaldamine) üürniku väikelaeva(de) ja muude veesõidukite, mis ei ole laevad meresõiduohutuse seaduse § 2 punktides 2, 4 ja 5 toodud tähenduses (edaspidi veesõidukid) ja mis on registreeritud vastavas registris, sildumiseks ja hoiustamiseks kasutusperioodil. Ujuvkai ääres seisval veesõidukil peab olema nõuetekohane märgistus.
2.3. Ujuvkai rentimine (sh allüürile andmine) või kolmandatele isikutele kasutusse andmine või kasutamine ujumiskohana või mistahes reklaami paigaldamine ei ole lubatud.
2.4. Kasutusalal on keelatud:
2.4.1.Veesõidukite ümberpaigutamine ning vette (veest välja) tõstmine statsionaarse või mobiilse kraanaga ilma üürileandja loata;
2.4.2.Veesõidukite tankimine;
2.4.3.Heita või pumbata üle parda reo- ja naftasaadusi sisaldavat vett;
2.4.4.Pesta veesõidukit (tanke, tekke ja tekiehitusi) juhul kui pesuvesi reostab vee ala (sisaldab õli või muid keskkonnale kahjulikke aineid).
2.4.5.Tualett -ja septikmahutite tühjendamine ;
2.4.6. Kanistrite, õli ja kütusevaatide ja muu isikliku vara hoidmine;
2.4.7. Tegevused, mis mõjuvad teisi inimesi häirivalt sealhulgas valju muusika kuulamine veesõidukil;
2.4.8. Veesõidukite remonttööde tegemine.
2.5.Üürileandja ei vastuta ujuvkaile ega veesõiduki(te)le tekkinud kahju eest (vargused, loodus- või tuleõnnetused jms tagajärjel).

3. Tasu lepingu eseme kasutamise eest
3.1. Lepingu eseme kasutamise eest kohustub üürnik tasuma igal kalendriaastal ühekordse maksena ( arvestusega ajavahemikus 01.mai kuni 31. oktoober igakuuliselt) summas ________________ (________________ eurot). /Tasu suuruse arvestuslik  alus :  Pärnu jõel Kesklinna sillast Siimu sillani ja muulideni mitte vähem kui 3,20 eurot kasutusala ruutmeetri eest,  Pärnu jõel Kesklinna sillast Papiniidu sillani  mitte vähem kui 2,60 eurot kasutusala ühe ruutmeetri eest ja Pärnu jõel Papiniidu sillast ülesvoolu, Reiu jõel, Sauga jõel ja Audru jõel mitte vähem kui 2, 00 eurot kasutusala ruutmeetri eest ühes kalendrikuus 
3.2. Üüri lepingu eseme kasutamise eest tuleb tasuda üürileandja esitatud arvete alusel igal aastal jooksva aasta eest 30.aprilliks ( kui pooled ei ole lepingu sõlmimisel leppinud kokku teisiti). Üüriarve esitatakse ________________;
3.3. Lisaks üürile on üürnik kohustatud kandma ka muid lepingu esemega seotud kulusid (edaspidi nimetatud kõrvalkulud). Kõrvalkulud on tasu üürileandja või kolmanda isiku teenuste ja tegude eest, mis on seotud asja kasutamisega.
3.4. Üürniku üüri ja muude lepingujärgsete maksete tasumise kohustust ei mõjuta asjaolu, kas ta faktiliselt ja kui suures ulatuses lepingu eset kasutab. 

4. Üürileandja õigused ja kohustused
4.1. Üürileandjal on õigus:
4.1.1. Kontrollida lepingu eseme lepingujärgset sihipärast kasutamist. Teha üürnikule kohustusliku iseloomuga ettekirjutusi lepingu eseme seisundi, sh ujuvkai (tehniline, ehituslik, esteetiline) halvenemise ärahoidmiseks; 
4.1.2. Korraldada vajadusel lepingu esemel avarii- ja ehitustööde teostamist. Võimalikest ehitustöödest teatab üürileandja üürnikule ette vähemalt 5 (viis) tööpäeva enne ehitustööde algust;
4.1.3. Nõuda leppetrahvi ja viivist lepingus ja õigusaktides sätestatud alustel.

5. Üürniku õigused ja kohustused
5.1. Üürnikul on õigus:
5.1.1. Kasutada lepingu eset vastavalt lepingule ning selle lisa(de)le.
5.1.2. Ehitada (paigaldada) lepingu esemele teisaldatav ujuvkai järgides ehitamisele ja ehitise kasutusele võtmiseks ehitusseadustikus sätestatut, sh ehitada tuleb ehitusprojekti kohaselt ja asjakohasel juhul esitada ehitusteatis ja kasutusele võtmiseks kasutusteatis;
5.1.2. Kasutada ujuvkaid lepingu punktis 2.2 sätestatud eesmärgil.
5.2. Üürnik kohustub:
5.2.1. Kasutama lepingu eset lepingus ning selle lisa(de)s sätestatud tingimustele. 
5.2.2. Kasutama lepingu eset heaperemehelikult, mitte kahjustama lepingu eset sealhulgas mitte tekitama keskkonnakahjustusi.
5.2.3. Tagama, et ujuvkai ehitamine (paigaldamine), kasutamine, hooldus-, remont- ja rekonstrueerimistööde (edaspidi nimetatud koos tööd) tegemine ei takista Pärnu/ Sauga/ Reiu jõe/ Audru jõe ja lepingu esemega külgneva veeala ja kallasraja /kalda kinnisasja osa avalikku kasutamist. 
5.2.4. Hoidma ujuvkai alaliselt heas seisukorras. Ujuvkai peab olema paigaldatud selliselt, et ujuvkai oleks ohutu teistele veeala kasutajatele ja seda sõltumata ilmast.  
5.2.5. Tagama ujuvkai ääres sildunud veesõiduki ohutu seismise iga ilmaga. Sildunud veesõiduk ei tohi kujutada ohtu teistele veeala kasutajatele.
5.2.8. Teavitama üürileandjat viivitamatult lepingus märgitud üürniku andmete muutusest ja kui üürniku vastu on esitatud kohtusse avaldus tema pankroti väljakuulutamiseks või võetakse vastu otsus üürniku likvideerimiseks.
5.2.9. Hüvitama üürniku tegevuse ja /või tegevusetusega kasutusalal ja kasutusalaga külgneval vee alal ja kergliiklusteel/kalda kinnisasja osal üürile andjale või kolmandatele isikutele tekkinud kahju.
[bookmark: _Hlk95297287]5.2.10. Ujuvkai peab olema paigaldatud selliselt, et ujuvkai ja veesõidukite hoiustamine ja väljasõit ujuvkai äärest ei takista sõudekanali (lepingu lisa ___- lepingu sõlmimise ajal sõudekanali (2000m) asukoha joonis) kasutamist ja sõudekanali ning paadisilla vahelisel alal veesõidukite liiklust sõudekanalil toimuvate võistluste ajal.-puudutab sõudekanaliga külgnevalt paigaldatud ujuvkaisid). 
5.2.11. Lubama üürileandja esindajad lepingu esemele lepingu tingimuste täitmise kontrollimiseks.
5.3. Reostuse ( õlid, veesõidukite kütus, õliste jääkide või masinaruumi pilsivee või muu keskkonda kahjustavate ainete sattumine kasutusalale või sellega külgnevale vee- või kaldaalale) avastamisel tuleb võtta viivitamatult tarvitusele abinõud reostuse lõpetamiseks ja lokaliseerimiseks ja teavitama koheselt Keskkonnainspektsiooni ja üürileandjat. 

6. Lepingu eseme vabastamine ja üleandmine lepingu lõppemisel 
6.1. Lepingu eseme vabastamisel lepingu lõppedes või mistahes muul põhjusel annab üürnik lepingu eseme üürileandjale üle ning pooled vormistavad üürileandja nõudmisel kahepoolse lepingu eseme kirjeldust sisaldava akti. Üürniku mitteilmumisel kas akti allkirjastamisele, lepingu eseme üleandmisele või keeldumisel akti allkirjastamast on üürileandjal õigus ise koostada akt, millele kirjutavad alla kaks tunnistajat. Sellises, ilma üürniku osavõtuta koostatud aktis sisalduv lepingu eseme seisukorra kirjeldus on üürnikule tõendina siduv kõigis võimalikes vaidlustes seoses lepingu lõppemise, lõpetamise või ennetähtaegse ülesütlemisega. 
6.2. Üürnik on kohustatud lepingu eseme vabastama hiljemalt lepingu lõppemisest 24 (kakskümmend neli) tunni jooksul, kui Poolte vahel pole kokkulepitud teisiti. Kui üürnik ei ilmu lepingu eseme üleandmisele, on üürileandjal õigus sellele järgneval päeval lepingu eseme valdus üle võtta, ilma et selleks oleks vajalik üürniku täiendav informeerimine, rakendades kõik selleks vajalikud abinõud. Lepingu eseme valduse ülevõtmise õigus on absoluutse iseloomuga, selle õiguse teostamist ei piira ega lükka edasi võimalik käsilolev kohtulik vaidlus üürniku ja üürileandja vahel, üürniku suhtes algatatud pankrotimenetlus, üürniku maksejõuetus, tema vara ning ettevõtte võimalik pantimine ega muud asjaolud. Lepingu eseme üürileandjale nõutavas korras üleandmisega viivitamisel kohustub üürnik alluma lepingu eseme valduse ülevõtmisele üürileandja poolt, tasuma üürileandjale kõik sellise viivitusega tekitatud kahjud ja kulutused, sealhulgas saamata jääva tulu lepingu eseme väljaüürimisest, viivised ja leppetrahvid.
6.3. Lepingu eseme vabastamiseks kohustub üürnik eemaldama ja ära viima lepingu esemele paigaldatud inventari (ujuvkai) ning korrastama ja tagastama lepingu eseme vähemalt samas seisukorras, kui see oli kasutusse saamisel. Lepingu ese tuleb üle anda koos üürniku poolt tehtud parendustega ja muudatustega, mida ei ole võimalik ära võtta lepingu eset kahjustamata, kui Poolte vahel pole kokkulepitud teisiti. 

7. Lepingu muutmine, lõpetamine ja lõppemine
7.1. Leping on sõlmitud tähtajaliselt alates ____________ kuni _____________. Lepingu lõppemise tähtpäeva saabumisel leping lõpeb ning ei kohaldu võlaõigusseaduse §-s 310 sätestatud tähtajalise üürilepingu pikenemise sätted.
7.2. Ühe poole kirjaliku taotluse lepingutingimuste muutmise kohta vaatab teine pool läbi 14 (neliteist)
tööpäeva jooksul arvates vastava ettepaneku saamisele järgnevast päevast.
7.3. Üürileandjal on õigus üürileping ühepoolselt  üles öelda:
7.3.1. 2 (kahe) nädalase etteteatamisega, kui üürileandja kasutab lepingu eset ja/või ujuvkaid vastuolus lepingus sätestatud ükskõik millisele tingimusele ja  üürileandja poolt on tehtud üürnikule vähemalt 2 (kaks) kohustusliku iseloomuga ettekirjutust ühe aasta jooksul ning üürnik ei ole puuduseid / rikkumisi kõrvaldanud ettekirjutuses sätestatud tähtaja jooksul.
7.3.2. Ujuvkai on võetud kasutusse , kuid kasutamiseks ei ole esitatud kasutusteatist. 
7.3.3. Üürnik on viivituses üüri või muude lepingujärgsete maksete eest tasumisega 30 (kolmkümmend) kalendripäeva või enam.
7.3.4. 2 (kahe) kuulise etteteatamisega,  kui üürileandja vajab kasutusala kasutusse võtmiseks avalikes huvides ja üürnikule on pakutud uut kasutusala. 

8. Poolte vastutus
8.1. Pooled kannavad lepinguga võetud kohustuste täitmata jätmise või mittenõuetekohase täitmise eest sh vastutust vastavalt õigusaktidele, Pärnu Linnavolikogu ja Pärnu Linnavalitsuse haldusaktidele ning lepingule ja selle juurde kuuluva(te)le lisa(d)ele.
8.2. Pooled vabanevad vastutusest, kui kahju on tekkinud kolmandate isikute süülise käitumise tagajärjel, mis on tuvastatud uurimisorganite poolt või on tekkinud vääramatu jõu („force majeure”) mõjul.
8.3. Üürileandjal on õigus nõuda lepingust tulenevate kohustuste igakordse rikkumise korral leppetrahvi 50 (viiskümmend) eurot iga lepingust tuleneva kohustuse rikkumise eest. Üürnik kohustub leppetrahvi arve tasuma 10 (kümne) kalendripäeva jooksul arve väljastamise kuupäevast. Leppetrahv on kohustuste täitmisele sundimiseks, mitte kohustuste täitmise asendamiseks, leppetrahvi tasumine ei vabasta kohustuse täitmisest.
8.4. Lepingu eseme vabastamisega viivitamisel on üürileandjal õigus nõuda viivitatud aja eest leppetrahvi 50 (viiskümmend) eurot iga viivitatud päeva eest. Vastava õiguse kasutamine ei piira muid lepinguga kehtestatud üürileandja õigusi ega vabasta üürnikku teistest lepingus sätestatud kohustusest. Üürnik kohustub leppetrahvi arve tasuma 10 (kümne) kalendripäeva jooksul arve väljastamise kuupäevast.
8.5. Lepingu punktides 6.3 sätestatud kohustuste mittetäitmisel on üürileandjal õigus täita kohustus ise üürniku kulul. Lisaks võib üürileandja nõuda lepingu punktis 8.4 sätestatud leppetrahvi. Üürnik kohustub arve teostatud töö eest tasuma 10 (kümne) kalendripäeva jooksul arve väljastamise kuupäevast.
8.6. Inventari (ujuvkai) eemaldamisel lepingu punktis 8.5 sätestatud juhul on üürileandjal õigus eemaldatud inventar (ujuvkai) utiliseerida, kui üürnik ei ole 30 (kolmekümne) päeva jooksul alates inventari(ujuvkai, juurdepääsutee) eemaldamise teate kättesaamist kaubanduslikule inventarile (ujuvkai, juurdepääsutee) järele tulnud. Üürnik kohustub arve teostatud töö ja ujuvkai hoiustamise eest tasuma 10 (kümne) kalendripäeva jooksul arve väljastamise kuupäevast.
8.7. Üürniku tegevusest või tegevusetusest põhjustatud reostuse kasutusalal, kasutusalaga külgneval veeala või kallasrajal/ kalda kinnisasja osal tekkinud kahju ja reostuse   kõrvaldamisega seotud kulud kannab üürnik.
8.8.Lepingu punktis 3.2, 3.3, 8.3, 8.4 ja 8.5 sätestatud arve õigeaegse tasumata jätmise korral on üürileandjal õigus nõuda ja üürnikul kohustus tasuda viivist 0,05% (null koma null viis protsenti) võlgu olevalt summalt iga tasumisega viivitatud päeva eest.

9. Poolte vaidlused
9.1. Pooltevahelised vaidlused lahendatakse läbirääkimiste teel.
9.2. Kui läbirääkimised tulemusi ei anna, on asjast huvitatud poolel õigus pöörduda vaidluse lahendamiseks Pärnu Maakohtusse.

10. Lepingu lisa(d)
10.1. Pärnu Linnavalitsuse _______________ ____________./haldusakt/
10.2. kasutusala asendiplaan (…………….lisa 1)
10.3. sõudekanali asukoht (vajadusel)
11. Poolte rekvisiidid:


 	Üürileandja:	Üürnik:

Nimi:	Pärnu linn (Linnavalitsuse kaudu)	
Aadress:	Suur-Sepa 16, Pärnu linn 80098	
Registrikood:	75000064	
Telefon:	444 8200	
e-post	linnavalitsus@parnu.ee	
Kontaktisik:	
 		
		

	(allkirjastatud digitaalselt)	(allkirjastatud digitaalselt)
 		

